1. razine natjecanja - školsko natjecanje iz tehničkog (9. veljača 2016.):

* pisani dio iz tehničke kulture
* praktični dio - fotografiranje na zadanu temu („Detalji“)

Prva tri mjesta:

1. Nina Luburić
2. Mia Zrilić
3. Dorian Dražić-Karalić

2. razina natjecanja - županijsko natjecanje (Vukovar , 4. ožujak 2016.)

* pisani dio iz tehničke kulture
* praktični dio - fotografiranje na zadanu temu („Pješak“)
* usmeni dio - opisivanje fotografija i tehnike koju je učenik koristio prilikom fotografiranja

Rezultat:

1. Dorian Dražić-Karalić
2. Nina Luburić

3. razina natjecanja - državno natjecanje - 58. natjecanje mladih tehničara - Primošten (30.3.2016. - 1.4. 2016.)

* pisani dio iz tehničke kulture
* praktični dio - fotografiranje na zadanu temu („Svjedoci prošlih vremena“ - mjesto izvođenja praktičnog dijela - Šibenik - gradska jezgra)
* usmeni dio - opisivanje fotografija i tehnike koju je učenik koristio prilikom fotografiranja, te samostalna izrada panoa od fotografija koje je učenik prikupio u radu na temi.

Rezultat:

Dorian Dražić-Karalić - 11. mjesto (od 23)

Tijek natjecanja iz fotografije:

ŠKOLSKO NATJECANJE

U sklopu školskog natjecanja iz tehničke kulture, 9. 2. 2016. održano je i školsko natjecanje u fotografiranju. Natjecanje se sastojalo od dva dijela - pismenog i praktičnog. U pismenom dijelu natjecanja učenici su rješavali testove iz područja tehničke kulture (gradivo osnovne škole). Za pismeni dio natjecanja učenike je pripremao nastavnik Dražen Valentak, dok je za praktični dio natjecanja učenike pripremao nastavnik Marijan Lončar. Drugi dio natjecanja, onaj praktični, sastojao se od fotografiranja na zadanu temu. Na školskom natjecanju zadana teme bila je – „Detalji“. Učenici su za izvedbu praktičnog dijela imali sat vremena, te su, na zadanu temu trebali napraviti deset fotografija. Natjecanje se odvijalo u prostorijama škole, kao i u školskom dvorištu. Učenici Nina Luburić, Mia Zrilić i Dorian Dražić-Karalić bili su najuspješniji te su upućeni na županijsko natjecanje.

ŽUPANIJSKO NATJECANJE

Županijsko natjecanje iz tehničke kulture održano je u Vukovaru 4. 3. 2016. godine. U dijelu natjecanja – fotografija – predstavnici naše škole bili su učenici Nina Luburić i Dorian Dražić-Karalić, pod vodstvom nastavnika Dražena Valentaka i nastavnika Marijan Lončara. Natjecanje se, kao i školsko sastojalo od dva dijela - pismenog i praktičnog. Nakon pisanog dijela natjecanja, učenici su fotografirali na temu „Pješak“, te su, na zadanu temu, trebali napraviti deset fotografija. U konačnom zbroju bodova, u svim elementima bio je najuspješniji učenik Dorian Dražić-Karalić, te je pozvan na državno natjecanje mladih tehničara.

DRŽAVNO NATJECANJE

Državno natjecanje iz tehničke kulture održano je u Primoštenu od 30. 3. 2016. - 1. 4. 2016. Na državnom natjecanju, u kategoriji – fotografija, našu školu predstavljao je učenika 6.b razreda – Dorian Dražić-Karalić, pod vodstvom mentora Marijan Lončara. Natjecanje se sastojalo od tri dijela – pismenog dijela iz gradiva tehničke kulture za osnovnu školu, praktičnog dijela – fotografiranje na zadanu temu („Svjedoci prošlih vremena“), te usmenog dijela u kojem su učenici morali izraditi portfolio na zadanu temu od vlastitih fotografija te ga predstaviti natjecateljskoj komisiji. Naš učenik ostvario je izvrsno 11. mjesto. Učenik je zadovoljan ostvarenim rezultatom, te je oduševljen boravkom u Primoštenu.